**פרוטוקול ישיבת ועד מקומי מספר 10**

מיום 6 במאי 2019

**נוכחים**: גל הראל, שי נתן, שי שקד, ליאורה כהן צדק, אלון עוזרי, גלעד בן דוד, רועי שם טוב

**חסרים**:

**סדר יום**:

1. אישור פרוטוקול ישיבה 16.4.19
2. נושאים הקשורים לביטחון המושב
3. **אישור פרוטוקול ישיבה מיום 16.4.19**

**החלטה** – הפרוטוקול מאושר

1. **ביטחון המושב**

**גל הראל:** התקבל מכתב מפקד עמית דגני ובו מספר המלצות לשיפור אמצעי הביטחון של המושב:

1. תיקון כל החורים והפרצות בגדר ההיקפית
2. תיקון שער הפשפש
3. פריסת תלתלית בנקודות חשוכות ובגדר המערבית
4. שינוי שיטת ההפעלה של השומרים
5. פריסת מערך מצלמות
6. הקמת "משמר שכונה"
7. הוספת עמודי תאורה על הגדר בחלקים חשוכים

**גלעד בן דוד:** מעדכן על כל הפעולות שבוצעו בתחום הביטחון:

1. תוקנו כל הפרצות בגדר ההיקפית של המושב
2. תוקן שער הפשפש
3. מבקש לאשר את ההצעה של עמיר קנטרוביץ לתיקון התאורה בגדר ההיקפית בסך של .-24,570 ₪ .
4. מבקש לאשר רכישת 4 מכשירי קשר בעלות של .-4,820 ₪ ומקבלים את המכשיר החמישי מהמועצה חינם.
5. בוצע סיור עם שתי חברות להוספת תלתלית ותיקון הגדר החשמלית. חברה אחת נתנה הצעה של כ 180,000 ₪ להוספת תלתלית לאורך כל הגדר ההיקפית. החברה השניה טרם נתנה הצעת מחיר.
6. הוספו מצלמות אבטחה בשלושה מוקדים כולל 2 מצלמות בהיקף של 360 מעלות. האגודה החקלאית השתתפה בעלות התקנה של אחת המצלמות.
7. הוקמה קבוצת ווטצאפ להשתתפות בשמירות ליליות. יש התגייסות מדהימה של התושבים.
8. צורת ההפעלה של השומרים משתנה מעת לעת לפי הנדרש וכוללת עמידה בשער לצד סיורים ברחבי המושב ועל הגדר. קיבלנו אישור ממג"ב שלאחר שנרכוש מכשירי קשר שומר אחד יוכל לעמוד באופן קבוע בשער והשומר השני יוכל להסתובב ברחבי המושב.

**החלטה:**

1. **הוחלט על רכישת 4 מכשירי קשר בסכום של 4,820 ₪ כולל מע"מ .**
2. **הוחלט לאשר את תיקון התאורה בגדר ההיקפית על ידי עמיר קנטרוביץ בסכום של**

**.-24,570 ₪ כולל מע"מ .**

**גלעד בן דוד:** מבקש להעלות נושא נוסף הקשור לביטחון. אני רוצה להציע להעסיק תושב המושב כרכז הביטחון של המושב במשרה מלאה. התפקיד יכלול סיורים בבקרים במושב וסביב הגדר, פיקוח על השומרים כאשר הם מגיעים למשמרת ופיקוח בשעת סיום המשמרת, הימצאות במושב בשעות שונות של היום, סיור שוטף עם רכב הביטחון. המטרה להגביר את הנוכחות ולתת מענה לתושבים. עלות שכר של משרה כזו היא כ 12,000 ברוטו. האגודה החקלאית מוכנה להשתתף בשכר בעלות חודשית של 3000 ₪.

**אלון עוזרי**: אני בעד איוש המשרה, אבל צריך לבחון מבחינה תקציבים, מהיכן מביאים את הכסף.

**שי שקד:** גם אני רואה נחיצות ברכז ביטחון.

**רועי שם טוב**: גם אני בעד.

**גל הראל:** באופן עקרוני אני לא מתנגדת להצעה של גלעד, עם זאת לדעתי צריך לבחון זאת מבחינה כלכלית באם אנחנו יכולים לממן זאת. עלות הוצאות השמירה השנתיות הן כ 600,000 ₪. בנוסף עלות הוצאות ביטחון הן קרוב ל 100,000 ₪. הכוונה לתיקון שערים, תיקון גדרות, תיקון תאורה היקפית. אני מבקשת לבדוק מהי ההכנסה של המושב מאגרת השמירה המשולמת על ידי התושבים, בנוסף מהי ההשתתפות השנתית של המשרד לבט"פ בגין סיוע במימון מישרת שומר בשל הגדרתנו כישוב קו תפר. לאחר בדיקה נוכל לקבל החלטה עניינית בהצעה של גלעד.

**החלטה:** תעשה בדיקה של ההוצאות ביטחון מול הכנסות מאגרת שמירה והמשרד לבט"פ. **באחריות גל** לבצע הבדיקה ולהציג הממצאים בישיבה הבאה.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**גל קפלן הראל, יו"ר הועד חבר ועד**